open-index/open-wikipedia-markdown huggingface dataset:
סאלי סאר

**סאלי סאר** (בצרפתית: **Sally Sarr**; נולד ב-6 במאי 1986) הוא כדורגלן עבר מאוריטני ששיחק בעמדת הבלם.

## קריירת מועדונים
סאר התחיל את הקריירה שלו במחלקת הנוער של לה הבר, אך מעולם לא זכה לשחק עבור הקבוצה הבוגרת.

בשנת  הצטרף לתרסיוולוס היוונית בה שיחק עונה אחת.

בשנת  חתם בויל מהליגה השווייצרית השנייה בה שיחק שנתיים.

בקיץ  הצטרף ללוצרן מליגת העל השווייצרית. ב-20 בנובמבר 2011 הבקיע את שער הבכורה שלו בקריירה בניצחון 1-2 נגד גראסהופרס ציריך. בשתי עונותיו הראשונות במועדון הפך לשחקן הרכב בקבוצה, אך בשלוש העונות שלאחר מכן מעמדו התערער.

בקיץ  חזר לליגה השנייה בשווייץ וחתם בסרבט ז'נבה.

## קריירה בינלאומית
סאר נולד בצרפת ובשנת  החליט לייצג את נבחרת מאוריטניה. ב-2 בספטמבר 2016 ערך את הופעת הבכורה שלו בנבחרת בתיקו 1-1 נגד .

## קישורים חיצוניים

קטגוריה:כדורגלנים צרפתים
קטגוריה:כדורגלנים מאוריטנים
קטגוריה:בלמי כדורגל צרפתים
קטגוריה:בלמי כדורגל מאוריטנים
קטגוריה:כדורגלני לה האבר
קטגוריה:כדורגלני פ.צ. ויל
קטגוריה:כדורגלני לוצרן
קטגוריה:כדורגלני סרבט ז'נבה
קטגוריה:כדורגלני נבחרת מאוריטניה
קטגוריה:כדורגלני גביע אפריקה לאומות 2019
קטגוריה:צרפתים שנולדו ב-1986
קטגוריה:מאוריטנים שנולדו ב-1986
מבנה נדל"ן

250px|ממוזער|שמאל|פרויקט מגדלי תל אביב שאותו הקימה החברה
**מבנה נדל"ן בע"מ** היא חברת ישראלית העוסקת בהשכרה, ניהול וייזום פרויקטי נדל"ן. החברה נסחרת בבורסה לניירות ערך בתל אביב.

## היסטוריה
נוסדה בשנת 1961, בשם "מבני תעשייה", כחברה ממשלתית לייזום והקמה של מבנים לתעשייה, מלאכה ומסחר שהיו מיועדים להשכרה ולמכירה וכן בניהול עבודות פיתוח התשתיות של אזורי תעשייה בעיקר בעיירות פיתוח עבור רשויות
מקומיות ובמימונם.

בין השאר הקימה החברה מבנים עבור מפעלי מוטורולה בערד, ישקר במגדל תפן, נגב טקסטיל בשדרות ואהבה מעבדות ים המלח בקיבוץ מצפה שלם. עד שנת 1987 בנתה החברה מאות מבנים בכל רחבי הארץ בשטח כלול של 1,500,000 מטר רבוע (אשר רובם היו בבעלותה והושכרו למפעלים).

בשנות ה-80 של המאה ה-20 הוחלט להפריט את החברה, בשנת 1988 הונפקו מניות החברה בבורסה לניירות ערך בתל אביב. הליך ההפרטה הסתיים בחודש מרץ 1993, כאשר מדינת ישראל מכרה את כל מניותיה בחברה לאיש העסקים אליעזר פישמן באמצעות החברה הכלכלית לירושלים (חברה ממשלתית נוספת שפישמן רכש ב-1989 יחד עם קבוצת משקיעים אמריקנית בראשות בנק ההשקעות בר סטרנס) והקבוצה הפכה לחברת הנדל"ן המניב הגדולה בישראלה. בשנת 2000 רכש פישמן את מניות שותפיו בחברה, והפך לבעל השליטה היחיד בה.

במהלך השנים תחת שליטת פישמן עסקים התרחבו עסקי החברה, בעיקר השקעות בנדל"ן בחו"ל, תוך שימוש בהלוואות בנקאיות ובמינוף עסקי. רבים משטחי התעשייה שהחזיקה החברה הוסבו למתחמי קניות או פותחו כמתחמי משרדים והיי-טק.

בשנים 2006–2008, נכנסה החברה להשקעות בפרויקטים של פיתוח נדל"ן בהודו, באוקראינה ובלארוס. מספר שנים אחר כך, נמחק כמעט כל ההון שהושקע בפרויקטים אלו.

בשנת 2014 אוחדו פעילות החברות "מבני תעשייה" ו"דרבן" עם החברה האם - כלכלית ירושלים תחת מטה חברה אחד בשם "קבוצת מבנה".

ביוני 2017 הגישה רשות המיסים בקשה להכריז על אליעזר פישמן כפושט רגל בגין החוב, העולה על 196 מיליון ש"ח, ולממש את נכסי קבוצת פישמן, כולל מבני תעשייה. לאחר מכן, באוקטובר 2017, העמידה מבני תעשייה למכירה 3.4% ממניות חברת האם "כלכלית ירושלים" שבידיה בהנחה של כ-2% על מחיר השוק, כדי לחזק את ההון שלה העצמי ולהקטין את המינוף בחברות שבקבוצה.

בתחילת נובמבר 2019 התקבל אישור סופי למיזוג בין מבני תעשייה לחברת האם שלה "כלכלית ירושלים", והוחלפו מניות כלכלית ירושלים במניות מבני תעשייה ואיגרות החוב של כלכלית הוחלפו באיגרות חוב זהות של מבני תעשייה. המיזוג יצר סינרגיה בין החברות וחסך בעלויות תפעוליות. המיזוג יצר את אחת מחברות הנדל"ן המניב הגדולות בישראל — עם 1.6 מיליון מ"ר להשכרה, 580 נכסים מניבים ונדל"ן בשווי של 10.6 מיליארד שקל.

ב-21 באוגוסט 2023 
קבוצת מבנה ומועדון הכדורגל הפועל פתח תקווה הודיעו על שיתוף פעולה, במסגרתו תשמש קבוצת מבנה כנותנת החסות הראשית של המועדון בשלוש השנים הקרובות, עד לסיום עונת 2025/26.

## בעלי עניין
נכון לשנת 2021 בעלי השליטה בחברה הם בני הזוג דוד ומיכל פורר, אשר מחזיקים כ-18% ממניות החברה באמצעות תאגידים שונים שבשליטתם. יושב ראש דירקטוריון החברה הוא בנם טל פורר.

## נכסים בבעלות החברה
בין הנכסים שבבעלות (חלקית או מלאה) של החברה ובניהולה בישראל:
* 17 מתחמי קניות
* פארק מדעי החיים חיפה
* קרייטק יוקנעם
* פארק התעשייה אפק
* אזור התעשייה עטרות
* אזור התעשייה עמק שרה

## קישורים חיצוניים
*
*מבנה מתחמי קניות

*
*

## הערות שוליים

קטגוריה:חברות נדל"ן ובנייה ישראליות
קטגוריה:חברות הנסחרות בבורסה לניירות ערך בתל אביב
קטגוריה:ישראל: חברות ממשלתיות שהופרטו
קטגוריה:תל אביב-יפו: חברות
קטגוריה:ישראל: חברות שהוקמו ב-1961
ננסי ריצ'י

**ננסי ריצ'י** (באנגלית: **Nancy Richey**; נולדה ב-23 באוגוסט 1943) היא טניסאית עבר אמריקאית. אחת הטניסאיות הבולטות בעולם בשנות ה-60, דורגה במקום השני בעולם בשנת 1969. היא זכתה ב-6 תוארי גראנד סלאם, מהן 2 ביחידים ו-4 זכיות בזוגות נשים.

ריצ'י נולדה במשפחת מאמני טניס. כמו אחיה קליף, הם התחילו לשחק מילדות. בשנים 1963 - 1975 היא הייתה ברשימת עשר טניסאיות החזקות בעולם לפי עיתון דיילי טלגרף.

היא התחילה לשחק טניס בהיותה ילדה, כאשר כבר בגיל התבגרות רצתה לשחק נגד טניסאיות שבוגרות ממנה.

בתחרויות זוגות היא שיתפה פעולה עם מריה בואנו, איתה זכתה פעמיים בגראנד סלאם.

לאחר הפרישה היא עסקה בניהול וקידום תחרויות טניס למבוגרים.

### גמרי גראנד סלאם יחידות

## סיכום השתתפויות בגראנד סלאם יחידים

## קישורים חיצוניים

קטגוריה:אמריקאים ילידי טקסס
קטגוריה:טניסאיות אמריקאיות
קטגוריה:טניסאיות זוכות אליפות צרפת הפתוחה
קטגוריה:טניסאיות זוכות אליפות ארצות הברית הפתוחה בטניס
קטגוריה:טקסס: ספורטאים
קטגוריה:אמריקאיות שנולדו ב-1942
קטגוריה:אמריקאים שנולדו ב-1942
גלדן נפוח

**גלדן נפוח** (שם מדעי: *Cephaloscyllium ventriosum*) הוא מין של כריש ממשפחת הגלדניים החי לאורך חופי מערב האוקיינוס השקט ממפרץ קליפורניה ועד צ'ילה.
## מאפיינים
אורכו של כריש זה הוא כ-90–110 ס"מ. הוא בעל עור בצבע כתום עד צבע קרם עם פסים דהויים חומים ונקודות שחורות. יש לו ראש עגלגל עם זימים קטנים, סנפירים, גב בצמוד לזנב ושלושה זוגות סנפירי גפיים. הזנב מסתיים בקצה מחודד.

כריש זה נפוץ באורך החופים של אמריקה הצפונית, אמריקה המרכזית ואמריקה הדרומית לאורך האוקיינוס השקט ובמים טרופיים וממוזגים. הוא חי במים רדודים עד עומק של 460 מטר בין אצות קלפ, סלעים ועשבי ים.

הכריש פעיל בלילות ויוצא אז לחפש דגים קטנים, סרטנים ורכיכות ימיות. עורו של הכריש בעל תאי פלואורסצנציה הזוהרים בחושך באור ירוק ועוזרים לכרישים לתקשר.

כריש קטן זה עשוי ליפול טרף לטורפים ימיים ולכרישים גדולים ממנו. הוא מסתתר בין הסלעים והאצות כדי להינצל. אם הוא נתפס, הוא יכול להתנפח מבלי שיתאפשר להוציא אותו ממחבואו.
## גלריה

Cephaloscyllium ventriosum ripley.jpg
Cephaloscyllium ventriosum juvenile 2.jpg
Swell Shark (Cephaloscyllium ventriosum).jpg
Cephaloscyllium ventriosum biofluorescence.jpg


## קישורים חיצוניים

## הערות שוליים

קטגוריה:בעלי חיים שתוארו ב-1880
קטגוריה:טקסונים שתוארו בידי סמואל גארמן
קטגוריה:גלדניים
קטגוריה:דגי ים באמריקה שלחופי האוקיינוס השקט
חוג מצומצם

בתורת החוגים, חוג R נקרא **חוג מצומצם** אם האיבר הנילפוטנטי היחיד בו הוא אפס. באופן שקול, חוג הוא מצומצם אם אין בו איברים שאינם אפס שריבועם הוא אפס, כלומר אם x^2=0 גורר x=0.

האיברים הנילפוטנטיים של חוג קומוטטיבי R יוצרים אידיאל של R, שנקרא האידיאל הנילרדיקלי של R; לכן חוג הוא מצומצם אם ורק אם האידיאל הנילרדיקלי שלו הוא אידיאל האפס. יתרה מזאת, חוג קומוטטיבי הוא מצומצם אם ורק אם האיבר היחידי בכל האידיאלים הראשוניים הוא אפס, כלומר החיתוך של כל האידיאלים הראשוניים הוא טריוויאלי. 

חוג מנה R/I הוא מצומצם אם ורק אם I הוא אידיאל רדיקלי. 

תהי D קבוצת כל מחלקי האפס בחוג מצומצם R. אם כן, D הוא האיחוד של כל האידיאלים הראשוניים המינימליים.

מעל חוג נתרי *<math>R</math>*, נאמר שמודול נוצר סופית M דרגה קבועה מקומית אם הוא קבוע מקומי (או באופן שקול פונקציה רציפה על הספקטרום של R*)*. אם כן, *<math>R</math>* מצומצם אם ורק אם כל מודול נוצר סופית מדרגה קבועה מקומית הוא פרויקטיבי.

## דוגמאות ודוגמאות נגדיות
* תתי חוגים, מכפלות ולוקליזציות של חוגים מצומצמים הם שוב, חוגים מצומצמים.
* חוג השלמים \mathbb{Z} הוא חוג מצומצם. כל שדה וכל חוג פולינומים מעל שדה (במספר שרירותי של משתנים) הוא חוג מצומצם.
* באופן כללי יותר, בכל תחום ראשי הוא חוג מצומצם מכיוון שכל איבר נילפוטנטי הוא מחלק אפס. מצד שני, לא כל חוג מצומצם הוא תחום ראשי. למשל, החוג \mathbb{Z}[x, y]/(xy) מכיל את x+(xy) ו-y+(xy) כמחלקי אפס, אבל לא איברים נילפוטנטיים שאינם אפס. כדוגמה נוספת, החוג \mathbb{Z}\times\mathbb{Z} מכיל את (1,0), (0,1) כמחלקי אפס, אבל לא מכיל איברים נילפוטנטיים שאינם אפס.
* החוג \mathbb{Z}/6\mathbb{Z} הוא מצומצם, עם זאת \mathbb{Z}/4\mathbb{Z} אינו מצומצם: המחלקה 2+4\mathbb{Z} היא נילפוטנטית. באופן כללי, \mathbb{Z}/n\mathbb{Z} מצומצם אם ורק אם n=0 או שהוא חופשי מריבועים.
* אם *<math>R</math>* הוא חוג חילופי ו-N הוא אידיאל נילרדיקלי של *<math>R</math>*, אז חוג המנה R/N מצומצם.

## הכללות
חוגים מצומצמים משחקים תפקיד חשוב בגאומטריה אלגברית, שם מושג זה מוכלל לסכמה מצומצמת.

## לקריאה נוספת

* N. Bourbaki, Commutative Algebra, Hermann Paris 1972, פרק 2, סעיף 2.7
* N. Bourbaki, Algebra, Springer 1990, פרק 5, סעיף 6.7
* * 


## ראו גם
* תחום שלמות

## הערות שוליים

קטגוריה:תורת החוגים
ישעיהו טרונק

ממוזער|250px|כריכת הספר יודנראט
**ישעיהו טרוּנק** (21 ביולי 1905 – 28 במרץ 1981) היה הארכיונאי הראשי של המכון המדעי היהודי YIVO (ייווא – ייִדישער װיסנשאַפֿטלעכער אינסטיטוט, כיום המכון למחקר יהודי) בניו יורק. טרונק היה מומחה לתולדות היהודים בתקופת הכיבוש הנאצי של פולין. חוקר וסופר יליד פולין, שזכה ב-1975 בפרס הלאומי לספרים יהודיים, על המונוגרפיה שלו שכותרתה ה"יודנראט: המועצות היהודיות במזרח אירופה תחת הכיבוש הנאצי" שהתפרסמה בניו יורק על ידי הוצאת מקמילן בשנת 1972.

## קורות חיים

טרונק נולד בקוטנו (Kutno) שבפולין, לרב יצחק יהודה טרונק בנו של רב העיר, הרב משה פנחס טרונק, וחתנו של רבי שמואל בורנשטיין, בעל ה'שם משמואל'. סיים את לימודיו בגימנסיה ההומניסטית היהודית בלודז' ב-1923. ארבע שנים לאחר מכן הוא קיבל תואר שני בהיסטוריה מאוניברסיטת ורשה. לאחר סיום לימודיו, לימד טרונק היסטוריה בבתי ספר עירוניים שונים, והיה קשור לעבודתם של היסטוריונים מ-YIVO בוורשה.

לאחר פלישת הגרמנים לפולין, ברח טרונק לביאליסטוק (Białystok) שבמזרח פולין ומאוחר יותר מזרחה לאחר הנסיגה הסובייטית במהלך מבצע ברברוסה (Barbarossa). ב-1946 חזר לפולין והצטרף למערכת המכון ההיסטורי YIVO בוורשה. בשנת 1950, עלה לישראל והיה בין חוקרי השואה הראשונים בארץ שהתרכזו בבית לוחמי הגטאות. הוא עבר לקנדה, שם קיבל את תפקיד המנהל בבית הספר פרץ בקלגרי. ב-1953 עבר לעיר ניו יורק כדי לעבוד ב-YIVO, שם הוא הפך לארכיונאי הראשי בשנת 1971. עבודת הדוקטורט שלו עסקה בתולדות יהודי פולין. טרונק נפטר בניו יורק בגיל 75, והשאיר אחריו אישה, צליה, ובן, גבריאל, שסייע לו בתרגום ספריו ומאמריו לאנגלית.

טרונק היה מחברם של מאמרים ומחקרים רבים על השואה באנגלית וביידיש, כולל מחקרו פורץ הדרך על היודנראטים במזרח אירופה שהתפרסם באנגלית בשנת 1972 ובעברית בשנת 1979.

## ספריו ומחקריו
* ישעיה טרונק, יודנראט – המועצות היהודיות במזרח אירופה בתקופת הכבוש הנאצי, הוצאת יד ושם, 1979 (Judenrat: The Jewish Councils in Eastern Europe Under Nazi Occupation, Macmillan 1972)
* ישעיה טרונק, גטו לודז' (יידיש, 1962)

## קישורים חיצוניים
* הספר Judenrat: The Jewish Councils in Eastern Europe Under Nazi Occupation מאת Isaiah Trunk, גוגל ספרים 
* ישעיה טרונק, טיפולוגיה של היודנראטים במזרח אירופה, אתר יד ושם
* Isaiah Trunk, Author of A History of Jews During the NAZI Era, 1 באפריל 1981, באתר הניו יורק טיימס, 
* 

## הערות שוליים

קטגוריה:יודנראט
ישעיהו טרונק
קטגוריה:משפחת בורנשטיין
קטגוריה:חוקרי השואה
קטגוריה:ארכיונאים
קטגוריה:בוגרי אוניברסיטת ורשה
קטגוריה:סופרים יהודים פולנים
קטגוריה:מהגרים מישראל לארצות הברית
קטגוריה:עולים בשנות ה-1950
קטגוריה:אמריקאים שנולדו ב-1905
קטגוריה:אמריקאים שנפטרו ב-1981
משה טאובה (חזן)

**משה טאובה** (**Moshe Taube**; 17 ביוני 1927 - 11 בנובמבר 2020) היה חזן, אקדמאי ומוזיקאי.

## ביוגרפיה
טאובה נולד בקרקוב ב-1927. בגיל 8 החל לשיר במקהלה של יוסלה מנדלבאום. בשנת 1939, בזמן מלחמת העולם השנייה, גורשה משפחתו לגטו. אביו והוא ניצלו על ידי חסיד אומות העולם אוסקר שינדלר. לאחר המלחמה התיישבו משה ואביו ברומניה, אך זמן קצר לאחר מכן עלו לארץ ישראל. בארץ הופיע בקונצרטים ושימש כחזן הראשי של בית הכנסת בוגרשוב בתל אביב.
בשנת 1957 היגר לארצות הברית והמשיך את לימודי המוזיקה שלו בג'וליארד בניו יורק. במקביל ללימודיו הוא לימד חזנות בבית המדרש לרבנים באמריקה (JTS), ובשנת 1965 נתמנה כחזן בבית הכנסת בית שלום בפיטסבורג שם שימש כחזן למעלה מ-40 שנה.

נפטר ב-11 בנובמבר 2020.

## קישורים חיצוניים

* משה טאובה באתר Recorded Sound Archives (RSA) של האוניברסיטה האטלנטית של פלורידה (FAU)

* Peter Smith, 'Music is life!' Squirrel Hill cantor, once on Schindler’s list, in his ninth decade still singing, *[[Pittsburgh Post-Gazette]]*, August 7, 2017


קטגוריה:חזנים אמריקאים
קטגוריה:חזנים ישראלים
קטגוריה:מהגרים מישראל לארצות הברית
קטגוריה:אסירים בגטו קרקוב
קטגוריה:ילדים בשואה: פולין
קטגוריה:ניצולי השואה: פולין
קטגוריה:ישראלים ילידי פולין
קטגוריה:עולים לאחר מלחמת העולם השנייה
קטגוריה:אמריקאים שנולדו ב-1927
קטגוריה:אמריקאים שנפטרו ב-2020
בית ספר שדה אילת

**בית ספר שדה אילת** הוא בית ספר שדה הדרומי ביותר בישראל, המצוי באזור הדרומי ביותר של אילת, למרגלות הר צפחות ומול חוף אלמוג, על יד נקודת הסיום של שביל ישראל. בית הספר מציע טיולים מודרכים באזור הרי אילת, ולינה וחדר אוכל כשר למבקרים.

## פעילות
ממוזער|תצפית מהר צפחות על מפרץ אילת ובית ספר שדה אילת|250x250 פיקסלים
בית הספר מוקף במועדוני צלילה ומולו נמצאת שמורת האלמוגים. הוא מציע טיולים, הדרכות וטיולי צלילה ושנירקול בנושא השונית והיצורים החיים בה. בית הספר מציע גם טיולים והדרכות באתרים בהרי אילת כמו הר צפחות, הקניון האדום, עין נטפים ועוד מסלולים באזור, ובערבה, בין השאר בחולות הערבה ובבקעת תמנע. מול בית הספר מצוי גם המצפה התת-ימי.

בית הספר פועל לחינוך ושימור הטבע והמגוון הביולוגי של אילת והסביבה. בהרים שסביבו ניתן למצוא בעלי חיים כגון יעל נובי, דרבן מצוי, חרדון צב הדור, שפני סלע ועוד בעלי חיים.

בית הספר מספק מקום לינה ושהייה למטיילים, ואף מוציא ומארגן מחנות וטיולים בשטח, ומבצעי ניקוי של הרי אילת וחופי אילת.

## קישורים חיצוניים
* בית ספר שדה אילת בחברה להגנת הטבע
* 

קטגוריה:מפרץ אילת
קטגוריה:בתי ספר שדה
קטגוריה:אילת: חינוך
קטגוריה:אילת: מבנים
קטגוריה:שביל ישראל
קטגוריה:הערבה
קטגוריה:הרי אילת
אליזבת פנייה

**אליזבת מריה פנייה** (באנגלית: **Elizabeth Maria Peña**; 23 בספטמבר 1959 – 14 באוקטובר 2014) הייתה שחקנית אמריקאית. ידועה בין היתר בשל השתתפותה בסרטי הקולנוע "נס ברחוב שמונה", "שעת שיא", "משפחת סופר-על" ו"סבתא".

## ביוגרפיה
פנייה נולדה ב-23 בספטמבר 1959 באליזבת, ניו ג'רזי, בתם של מריו פנייה, שחקן, במאי, ותסריטאי שהיה מייסד שותף של אנסמבל התיאטרון הלטיני-אמריקאי, ואסטל מרגריטה (טוירק) פנייה, מנהלת אמנותית ומפיקה. היא ממוצא קובני ובילתה חלק מילדותה בקובה. בגיל 8, פנייה ומשפחתה עברו לגור בניו יורק. בשנת 1975, היא הייתה חברה מייסדת של הארגון ההיספני של שחקנים לטינים. ב-1977, היא סיימה את לימודי התיכון בבית הספר לאמניות הבמה בניו יורק. בין חבריה לכיתה היו וינג ריימס ואסאי מוראלס, אתם כיכבה ב"לה במבה" ו"רחובות של תקווה".

## קריירה
ב-1979 הופיעה פנייה בסרט הבכורה שלה, "El Super", קומדיה על משפחת פליטים קובנית מהמעמד הבינוני-נמוך קובני המנסה להתרגל לחייהם החדשים במזרח הארלם". היא עבדה שוב עם במאי הסרט לאון איצ'סו בסרטו הבא, Crossover Dreams. משם המשיכה לסרטים מצליחים כמו "לה במבה", "חטיפה נעימה", "סולם יעקב", "כוכב בודד", "נס ברחוב שמונה" ו"שעת שיא". בשנת 2002, היא כיכבה בסדרת Showtime, רחובות של תקווה, בתפקיד טיה ביבי קורדס, בפרק "Justicia", אותו היא גם ביימה. היא דיבבה את תפקיד מיראז' בסרט המונפש של פיקסאר, "משפחת סופר-על". היא שיחקה בתפקידי כוכבת אורחת בסדרות מספ7ים ו"משפחה מודרנית". היא כיכבה בסיטקום משלה בשנת 1987, *I Married Dora*, ובסדרה זוכת השבחים אך קצרת החיים של ג'ון סיילס, "'Shannon's Deal" (1989-1991). ב-1996, סיילס כתב וביים את סרט הבלשים, "כוכב בודד" ושוב ליהק אותה כשחקנית ראשית, תפקיד אשר זיכה אותה בפרסי אינדפנדנט ספיריט ובראבו לאותה השנה.

## חיים אישיים
פנייה נישאה לוויליאם סטפן קיבלר ב-1988, ומאוחר יותר הם התגרשו. ב-1994 היא נישאה להנס רולה, איתו היו לה שני ילדים.

פנייה נפטרה ב-14 באוקטובר 2014 בלוס אנג'לס, קליפורניה בגיל 55, כתוצאה משחמת הכבד עקב צריכת אלכוהול, אשר בתורה גרמה לדימום בדרכי העיכול, הלם לבבי ודום לב. גופתה נשרפה.

## פילמוגרפיה

## קישורים חיצוניים

* 

## הערות שוליים

קטגוריה:אמריקאים ילידי ניו ג'רזי
קטגוריה:שחקניות קולנוע וטלוויזיה אמריקאיות
קטגוריה:שחקניות תיאטרון אמריקאיות
קטגוריה:במאיות אמריקאיות
קטגוריה:במאים אמריקאים
קטגוריה:מדבבות אמריקאיות
קטגוריה:אמריקאים ממוצא קובני
קטגוריה:אמריקאיות שנולדו ב-1959
קטגוריה:אמריקאים שנולדו ב-1959
קטגוריה:אמריקאיות שנפטרו ב-2014
קטגוריה:אמריקאים שנפטרו ב-2014
רפלקס ההתיישרות של חתולים

[ממוזער|תמונות של חתול נופל בכתב העת [Nature. צולמו על ידי אטיין-ז'ול מארה (1894).]]
[ממוזער|[אנימציה של רפלקס ההתיישרות.]]
**רפלקס ההתיישרות של חתולים** הוא רפלקס מולד של חתולים לכוון עצמם בעת נפילה כך שינחתו על הרגליים.

הרפלקס מופיע בגיל 3–4 שבועות ומפותח לגמרי בגיל 6–7 שבועות. הוא מתאפשר בזכות גמישות ייחודית של עמוד השדרה ועצם בריח קטנה. החתול משתמש בתנועת הרגליים האחוריות שלו ובחוק שימור תנע זוויתי כדי לכוון את הנחיתה. על כן, גם חתולים ללא זנב מסוגלים לכך.

## טכניקה
החתול יודע את מצבו ההתחלתי בעזרת הראייה או מנגנון שיווי המשקל באוזנו הפנימית. אם רגליו לא פונות כלפי מטה הוא מקפל את רגליו הקדמיות ופורש את האחוריות. בכך נוצר הבדל בין מומנטי ההתמד של חצאי הגוף. החתול מנצל את גמישות עמוד השדרה כדי לסובב את חצי הגוף הקדמי ב-90° (במישור גלגול) ועקב שימור התנע הזוויתי חצי גופו האחורי מסתובב בכיוון הנגדי. לאור ההבדל במומנטי ההתמד, חצי הגוף האחורי מסתובב בכ-10°. בשלב הבא פורש החתול את רגליו הקדמיות ומקפל את האחוריות, הוא גורם לסיבוב של חצי הגוף האחורי בכיוון אליו סוֹבב קודם את הקדמי והחצי הקדמי מסתובב מעט בכיוון הנגדי כדי לשמר את התנע הזוויתי.

## מהירות נחיתה
בנוסף לרפלקס ההתיישרות לחתולים ישנן תכונות נוספות אשר מפחיתות את הנזק מנפילה: גודל קטן, מבנה עצמות קל ופרווה עבה, מפחיתים את מהירות הנפילה החופשית. בזמן נפילה, החתול מותח את גופו כדי להגדיל את הגרר. חתול עם איברים מתוחים יכול להגיע עד למהירות סופית של 97 קמ"ש בעוד שאדם יגיע למהירות סופית של 190 קמ"ש. לא אדם ולא חתול ישרדו נפילה כזאת.

רפלקס ההתיישרות אינו מונע מוות או פגיעה כתוצאה מהנפילה, משום שככל שהנפילה היא ממקום גבוה יותר מהירות הפגיעה בקרקע היא גבוהה יותר, ומביאה לדימום פנימי או שבירת מפרקת, ומוות.

## ראו גם

* פרדוקס החתול המרוח בחמאה

## קישורים חיצוניים

* 
* הטכניון, לא רק חתולים נופלים על הרגליים, באתר הידען
*  
* 

## הערות שוליים

קטגוריה:רפלקסים
קטגוריה:חתול
יחסי ארצות הברית – המלדיביים

**יחסי ארצות הברית–המלדיביים** הם היחסים הדו-צדדיים הרשמיים, הפוליטיים, השיתופיים והמדיניים שבין ארצות הברית לבין רפובליקת המלדיביים.

## היסטוריה
ארצות הברית מקיימת יחסים ידידותיים עם הרפובליקה המלדיבית. שגריר ארצות הברית ומספר בעלי תפקידים בשגרירות שבסרי לנקה הם מיופי כוח אף למלדיביים ואף מארגנים בה ביקורים תקופתיים.

ארצות הברית תומכת בעצמאות המלדיביים ובשלמותה הטריטוריאלית, ואף אישרה בפומבי את התערבותה המיידית של הודו בשם ממשלת המלדיביים במהלך ניסיון ההפיכה בנובמבר 1988. גם ספינות חיל הים האמריקני עוגנות באופן קבוע במאלה בשנים האחרונות. המלדיביים תמכו גם הם בארצות הברית ובמאבקה נגד הטרור בשנים 2001–2002.
שמאל|ממוזער|200x200 פיקסלים|השגריר לשעבר רוברט א. בלייק, ג'וניור בנובמבר 2007
תרומות ארצות הברית לפיתוח כלכלי במלדיביים נעשו בעיקר באמצעות תוכניות הארגון הבינלאומי. בעקבות הצונאמי בדצמבר 2004, חתמו ארצות הברית ומלדיבים על הסכם סיוע דו צדדי בסך 8.6 מיליון דולר לסיוע ושיקום.
סיוע זה יסייע בבנייה מחדש של נמלים, מערכות ביוב, מתקני ייצור חשמל ופיתוח יכולת ספיגת הסיוע במשרד האוצר.
כ-10 אזרחים אמריקנים הם תושבי המלדיביים; כ-5,000 אמריקנים מבקרים במלדיביים מדי שנה. תחומי העיסוק אשר בארצות הברית כוללים תיירות, בנייה, ייצור בגדים ואביזרים חשמליים.
יש מחסור בעובדים מקצועיים מיומנים, ויש לייבא את רוב העבודה התעשייתית מסרי לנקה או ממקומות אחרים.

מישל ג'ייסון היא שגרירת ארצות הברית למלדיביים הנוכחית. שגרירות ארצות הברית הרלוונטית ממקומת בקולומבו, סרי לנקה.

## קישורים חיצוניים

* ההיסטוריה של יחסי ארצות-הברית–האיים המלדיביים
* השגרירות של רפובליקת המלדיביים לארצות הברית.

קטגוריה:ערכים ללא קטגוריות פיזיות - יחסי חוץ
WWE 2K18

**WWE 2K18** הוא משחק היאבקות מקצועית שיצא בשנת 2017 והופץ על ידי חברת 2K.

## מצבי משחק וחידושים
במשחק יש מצבי משחק חדשים:
* **Create-A-Match** - הוא מצב המאפשר לשחקנים ליצור קרב עם התאמה אישית מצב כמו קרב בכלוב, קרב סולמות, קרב שולחנות ועוד.
* **Road to Glory** - מצב שבו לשחקן תהיה אפשרות להופיע ב-Hall of Fame.
* **בונוס קורט אנגל** - במשחק ישנו בונוס שבו ניתן לשחק את קורט אנגל מאז המשחק Smackdown vs. Raw 2007 יש שני מצבים הראשון הוא גרסת ה"American hero" והגרסה השנייה "wrestling machine".
* למשחק ישנו גם מנוע גרפי חדש שמשפר את האיכות כמו טקסטורות חדשות, אורות, מודלים למשחק יש גם שיפור בסאונד.
המשחק זמין גם לפלטפורמות הנינטנדו סוויטץ' מאז המשחק WWE 13.

## רקע
ברקע של המשחק מופיע סת' רולינס.

## קישורים חיצוניים
* 
* דף המשחק, באתר WWE.

קטגוריה:משחקי ספורט ממוחשבים
קטגוריה:משחקי פלייסטיישן 4
קטגוריה:משחקי וידאו משנת 2017
קטגוריה:משחקי וידאו שפותחו ביפן
דב שרירא

**דב בֶּר שרירא**  (על פי רוב **ד.ב. שרירא**; 1905~ – 4 ביולי 1955, י"ד בתמוז תשט"ו) היה עורך ופעיל ציוני, מעורכי "דברי הכנסת".

## ביוגרפיה
דב בר שרירא גדל בעיר וילנה. מנעוריו היה בין עסקניהם הפעילים של תנועות הנוער ותנועת העבודה הציונית בעירו, ומילא בה תפקיד של מזכיר ההסתדרות הציונית. בשנת 1926 עלה לארץ ישראל, ואחר כך נסע לפריז לסיים את השכלתו במשפטים. מילא תפקידים ארגוניים וציבוריים שונים בארץ. היה מזכיר "הסנה", מזכיר כללי של הוועדה המרכזית למשפחת החייל בוועד למען החייל, עורך "דברי הכנסת" עד 1954, ומתחילת שנה זו עבד בהוצאת עם עובד. היה מפעיליה של מפא"י, ועבד בעבודה גרפית במטה המפלגה.

שרירא השתתף בכתבי עת שונים. ערך אלבום תצלומים בשם "מדן ועד באר שבע" (1940) וכן את הספר "שנה בישראל תש"ח–תש"ט: פרשת השנה בתמונות (עברית וצרפתית; תש"ט). בראשית שנת 1955 החל להוציא ירחון בנושאי ספרות וחברה בשם "אכסניה" (שפסק להופיע באותה שנה). היה מעורה בחוגי האמנים והסופרים.

בבוקר מותו הגיע עם אחותו לבניין "תפארת" (שדרות רוטשילד 31 פינת רחוב אלנבי), משם התכוונו לנסוע במונית לביתה שבקריית חיים. הוא עלה לקומה הרביעית וקפץ ממנה מטה לפסאז'. היה בן 50 במותו. בדיקה רפואית שנערכה בו ימים אחדים קודם לכן, בעקבות ניסיון התאבדות בקפיצה למול מכונית מסחרית ברחוב מגוריו, שלמה המלך, שאירע בשבוע שלפני כן, העלתה כי הוא סובל מהפרעה נפשית וזקוק לטיפול. בתוך כך הוא התלונן בפני ידידו, אחיו של חבר הכנסת הרצל ברגר, כי התרשם שבמטה הבחירות של מפא"י חושדים בו ומנהלים חקירה נגדו; אולם בדיקה העלתה כי אין חקירה כזו, וכך נמסר לשרירא.

דב שרירא היה רווק. הותיר אחות נשואה, פני דודסון. הוא נקבר בבית העלמין קריית שאול במעמד קהל רב, שכלל את יו"ר הכנסת יוסף שפרינצק, חברי כנסת, נציגי מוסדות ציבור ואנשי תיאטרון, ידידיו ומכריו.

## קישורים חיצוניים
*  (נקרולוג)
* 
*  (הספד)

## הערות שוליים

קטגוריה:עורכים ישראלים
קטגוריה:פעילי מפלגת העבודה
קטגוריה:אנשי העלייה הרביעית
קטגוריה:מתמודדים עם מגבלה נפשית: ישראלים
קטגוריה:מתאבדים ישראלים
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1905
קטגוריה:ישראלים שנפטרו ב-1955
ג'ו תומאס (שחקן)

**ג'וזף תומאס** (באנגלית: **Joseph Thomas**; נולד ב-28 באוקטובר 1983) הוא שחקן אנגלי, המוכר בעיקר מהופעתו בתפקיד סיימון קופר בסיטקום של ערוץ E4 "קרועים" ובדמות קינגסלי אוון בדרמה הקומית של ערוץ 4 "Fresh Meat".

## ביוגרפיה
תומאס נולד בצ'למספורד שבמחוז אסקס. יש לו שלושה אחים צעירים ממנו. הוא למד בבית הספר "King Edward VI Grammar School" בעיר. אחר כך למד היסטוריה בפמברוק קולג' באוניברסיטת קיימברידג'. תומאס היה חבר במועדון הדרמה של האוניברסיטה "פוטלייטס" יחד עם חברו לסדרה "קרועים" סיימון בירד. בירד ותומאס שימשו כנשיא וגזבר בפוטלייטס בשנים 2005 ו-2006.ד הוא סיים את לימודי התואר בהיסטוריה בשנת 2006.

אחרי סיום הלימודים היה תומאס שותף לדירה עם בירד ועם בוגר פמברוק וחבר פוטלייס נוסף ג'וני סוויט.

## קריירה
אחרי שנכנס לתחום המשחק בפוטלייטס, הופיע תומאס עם סטודנטים עמיתים מקייברידג' בפסטיבל הפרינג' באדינבורו בהפקה של המחזה "סוף טוב הכול טוב" בבימויו של דאנקן בארט.

אחרי סיום הלימודים באוניברסיטה החל תומאס לשחק באופן מקצועי.

תומאס הופיע בצמד יחד עם סוויט במופע בשם "The Jonny and Joe Show" שהועלה בפסטיבל הפרינג' של אדינבורו.

הפריצה הגדולה של תומאס הייתה בתפקיד סיימון קופר בסדרה הקומית "קרועים", ובסרט הקולנוע שנעשה על פי הסדרה "קרועים: הסרט". יחד עם בירד ועם סוויט הם כתבו את התוכנית "Chickens", תוכנית מערכונים סאטירית על שלושה סרבני מצפון במלחמת העולם הראשונה. התוכנית הוצעה כחלק מהסדרה "Comedy Showcase". שידור הבכורה של הסדרה היה בספטמבר 2011, ואחר כך הוזמנה עונה מלאה.

בהמשך כיכב תומאס בסיטקום "Fresh Meat" בתפקיד קינגסלי אוון. הוא גילם מורה למתמטיקה בפרק הראשון בעונה השנייה של הסדרה הקומית "שלישייה". ב-2017 החל תומאס לככב בסיטקום "White Gold" יחד עם ג'יימס באקלי, שכיכב לצדו בסדרה "קרועים".

## חיים אישיים
ב-2010 החל תומאס לצאת עם השחקנית האנה טוינטון. השניים התארסו בתחילת 2017.באוקטובר 2022 הם הכריזו על לידת בתם הראשונה.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1983
איזבל אברהרט

**איזבל וילהמין מארי אברהארט** (באנגלית: **Isabelle Wilhelmine Marie Eberhardt**, 17 בפברואר 1877 - 21 באוקטובר 1904) הייתה חוקרת וסופרת משווייץ.

## ביוגרפיה
כנערה קיבלה חינוך ביתי מאביה. פרסמה סיפורים קצרים תחת שם עט גברי. התעניינה בצפון אפריקה, ונחשבת ככותבת בקיאה בנושא אף על פי שלמדה אותו רק דרך התכתבות. לאחר הזמנה מהצלם לואי דוד, אברהארט עברה לאלג'יריה במאי 1897. היא התלבשה כגבר, התאסלמה ואימצה את השם **סי מחמוד סעדי**. בגלל התנהגותה החריגה הייתה אברהארט מנודה בקרב המתיישבים האירופיים באלג'יריה והממשל הצרפתי.

אברהארט התקבלה למסדר האיסלאמי קאדריה, ולכן הממשל הצרפתי חשד שהיא מרגלת או מסיתה. היא שרדה ניסיון התנקשות זמן קצר לאחר מכן. בשנת 1901 הממשל הצרפתי הורה לה לעזוב את אלג'יריה, אבל אישרו לה לחזור בשנה הבאה, אחרי שהתחתנה עם החייל האלג'ירי סלימאן איהנני. בעקבות חזרתה, אברהארט כתבה עבור עיתון שנערך על ידי ויקטור בארוקאן. בשנת 1904, בגיל 27, היא נהרגה בשיטפון ב-Aïn Sefra.

בשנת 1906 בארוקאן התחיל לפרסם את יצירותיה, שזכו לשבחי הביקורת. לאחר מותה היא הפכה לסמל של שחרור מהשלטון הצרפתי, ומספר רחובות נקראו על שמה בביקאר ובאלג'יריה.

חייה היוו השראה למספר יצירות, ביניהן הסרט "איזבל אברהארט" (1991) והאופרה "שיר מתוך סערה: חייה ומותה של איזבל אברהארט" (2012).

## קישורים חיצוניים

* [תיאור חייה ב[גרמנית]]
* 

קטגוריה:ערכים שבהם תבנית בריטניקה אינה מתאימה
קטגוריה:מתאסלמות
קטגוריה:סופרות שווייצריות
קטגוריה:קרוסדרסריות
קטגוריה:מתאסלמים
קטגוריה:סופרים שווייצרים
קטגוריה:קרוסדרסרים
קטגוריה:ילידות 1877
קטגוריה:ילידי 1877
קטגוריה:נפטרות ב-1904
קטגוריה:נפטרים ב-1904
ארכיון ויליאם בלייק

**ארכיון ויליאם בלייק** הוא פרויקט בתחום מדעי הרוח הדיגיטליים אשר נוצר לראשונה בשנת 1996. הפרויקט ממומן על ידי ספריית הקונגרס ונתמך על ידי אוניברסיטת קרוליינה הצפונית בצ'אפל היל, בין היתר. בהשראת ארכיון רוזטי, הארכיון מספק רפרודוקציות דיגיטליות של היצירות השונות של ויליאם בלייק, משורר, אמן וחרט בולט מהעידן הרומנטי, לצד הסברים, פרשנות מלומדת וחומרים הקשורים לבלייק.

בתהליך ההוצאה לאור של שירתו, היה ויליאם בלייק יוצר שרטוטים מודפסים של כל איור לכל ספר, מדפיס את ספריו בשחור לבן, ואז צובע ביד את האיורים כחלק מהההדפסים. יתר על כן, רבות מיצירותיו עברו מספר מהדורות של הדפסה, כל אחת עם וריאציות ייחודיות בהדפסים ששימשו כדי להמחיש את השירים ואת השירים עצמם. בשל תהליך מורכב זה, ובשל האיכות של אמנותו, המשלבת ציור, חריטה ושירה, היו איוריו מבוקשים מאוד על ידי אספנים וחוקרים. הארכיון, כפרויקט במדעי הרוח הדיגיטליים, מספק עותקים דיגיטליים בעלי איכות גבוהה של התדפיסים המקוריים, ומעניק לחוקרים וסטודנטים הזדמנות לראות את המורכבות של עבודותיו שפורסמו בו, אשר לעיתים קרובות לא היו זמינות להם באמצעות צפייה בספרים המודפסים של מוסדות הלימוד .

הארכיון עבר ביקורת עמיתים על ידי האגודה לשפות מודרניות בשנת 2005. ב-2010 נסקר על ידי מרלו מאגר מולטימדיה וכלי הוראה של אוניברסיטת קליפורניה עבור למידה מקוונת (מרלו). מרלו המליץ בחום על השימוש בכלי ההוראה שבארכיון ושיבח את הגישה שהוא מספק אל מקורות ראשוניים; עם זאת, הוא ציין גם את הצורך שמחנכים ייצרו חומרי הדרכה בעצמם, סקר כיצד להשתמש באתר ואת הקלות שבה מישהו יכול ללכת בו לאיבוד. חוקרים גם כתבו מספר מאמרי דוגמה המדריכים איך להשתמש באתר הארכיון.

## לקריאה נוספת
*Whitson, Roger and Jason Whittaker. William Blake and Digital Humanities:Collaboration, Participation, and Social Media. New York: Routledge, 2013. 

## קישורים חיצוניים

* 

## ביאורים

## הערות שוליים

קטגוריה:ספריות דיגיטליות
קטגוריה:ויליאם בלייק
הבחירות הכלליות בגרינלנד 1983

**הבחירות הכלליות** נערכו בגרינלנד באפריל 1983. סיומוט וסולידריות נותרו המפלגות הגדולות ביותר וזכו ב-12 מושבים כל אחת.

## שיטת הבחירות
26 חברי הפרלמנט נבחרו בשיטה היחסית על פי מחוזות בחירה.

## תוצאות

1983
קטגוריה:1983 בפוליטיקה
בו שאנג

**בּוּ שָׁאנְג** (בסינית מסורתית: 卜商, בסינית מפושטת: 卜商, בפין-יין: Bǔ Shāng. לפנה"ס 507-400.), הידוע בכינוי הכבוד שלו דְזְה שְׂיָה (סינית: 子夏, פין-יין:Zi Xia, ווייד-ג'יילס: Tzu-hsia), היה אחד מתלמידיו בולטים של קונפוציוס, ונחשב לאחד המצטיינים בלימוד התרבות. הוא היה אחד מחמשת התלמידים שהיו האחראים העיקריים למסירה הלאה של תורת קונפוציוס. לבּוּ שָׁאנְג גם היה תפקיד ראשי במסירה הלאה של קלאסיקות כגון הקלאסיקה של השירים והיי צ'ינג. הוא ייסד אסכולה משלו, ולימד את המרקיז וֶן מוֵיי, שליט וֵיי, המדינה החזקה ביותר בתחילת תקופת המדינות הלוחמות.

מסופר עליו כי היא מורה של הלגאליסט המוקדם לִי קְווֵי, והוא אף מצוטט כהוגה העיקרון של העדפת כישרון על פני קרבה.

## כתלמיד של קונפוציוס
לא ברור מאיזו מדינה הגיע בּוּ שָׁאנְג. מקורות עתיקים שונים העלו טענות כי הגיע מאחת המדינות הנקראות וֵיי (衞 ו魏), או ממדינת וֶן (溫). מלומדים בעת החדשה, ובכללם צְ'ייֵן מוּ, האמינו כי הגיע מוֵיי (溫). הוא היה צעיר מקונפוציוס ב44 שנים.

התכונה המאוזכרת ביותר של בּוּ שָׁאנְג היא אהבתו ללימוד מספרים, והוא אכן התמצא היטב בקלאסיקות. הוא עודד למידה רחבה ומחויבת, וגם אלף שנים לאחר מותו, האימרה המיוחסת לו: "הרהור בדברים שבהישג יד" הפך לכותרתה של אחת היצירות החשובות בניאו קונפוציאניזם. ועם זאת הייתה לו נטייה לקפדנות, ולעיתים התייחס ללימוד כמטרה בפני עצמה. קונפוציוס, למרות שהרעיף עליו שבחים על לימודיו בתחום התרבות, גם ביקר קלות את שָׁאנְג על הקפדנות שלו, והזכיר לו את החשיבות הגדולה שיש לבסוף לעשיה ראויה על פני למידה.

ספרי המאמרות והקלאסיקה של הטקסים מזכירים מספר אמרות של בּוּ שָׁאנְג, והידועה שבהן "החיים והמוות מידי הגורל, העושר והכבוד מידי שמיים".

## כמורה, ובשלהי חייו
בּוּ שָׁאנְג, יֵן יֵן, דְזֶנְג שֶׁן, יוּאוּ זְ'ווֹ, גְ'ווָאנְסוּן שְׁה וטָאנְטָאי מִיאֶנְמִינְג הם תלמידי קונפוציוס אשר המשיכו ללמדו אחרי מותו של המורה. בּוּ שָׁאנְג הקים את תלמודו בשִׂיחֶה (מערבית לנהר הצהוב) במדינת וֵיי, שם לימד תלמידים רבים, כולל המרקיז וֶן מוֵיי (שלט בשנים 445-369 לפנה"ס), שליט המדינה. תלמידים אחרים שלו שהיו בעלי השפעה כללו את טְייֵן דְזְה-פָאנְג (田子方), גָ'אי חְוָאנְג (翟璜), דְווָאנְגָאן מוּ (段干木) ווֵיי צָ'אנְג (魏成), כולם שרים בכירים במדינת וֵיי.

על פי המסורת, גם גונְגְיָאנְג גָאו, מחבר ה"גונְגְיָאנְג גְ'ווָאן" וגם גוּלְיָאנְג צְ'ה, מחבר ה"גוּלְיָאנְג גְ'ווָאן", שתיים משלוש הפרשנויות המפורסמות של "האביבים והסתוים", למדו את "האביבים והסתוים" אצל בּוּ שָׁאנְג.

בּוּ שָׁאנְג זכה לחיים ארוכים. כאשר בנו מת לפניו, הוא בכה ללא הרף, ונעשה עיוור.

## פולחן
במקדשי קונפוציוס, לוח רוחו של בּוּ שָׁאנְג נמצא חמישי מבין תריסר החכמים, במזרח.

## תוארי כבוד
במהלך שושלת טאנג, הקיסר שׂוֵ'אנְדְזונְג העניק לזָ'אן צְ'יוֹ את תואר האצולה "מרקיז וֵיי" (魏侯). במהלך שושלת סונג הוסיף לו הקיסר גֶ'נְדְזונְג את התואר דוכס חֶדונְג (東平公) והקיסר דוּדְזונְג את התואר דוכס וֵיי (魏公).

צאצאים של בּוּ שָׁאנְג החזיקו בתואר "דוקטור לחמש הקלאסיקות" (五經博士; Wǔjīng Bóshì).

## מקורות
* 
* 
* 
* 
* 

## הערות שוליים

קטגוריה:פילוסופים סינים
Nova television (בולגריה)

**NOVA** היא רשת הטלוויזיה המסחרית הראשונה בבולגריה שהושקה ב-16 ביולי 1994. הרשת נמצאת בבעלות Modern Times Group. בבעלות הרשת ערוצי DIEMA, לצד ערוצים Kino Nova, Nova Sport, DIEMA.

רשת הטלוויזיה קיבלה רישיון שידור ארצי ב-18 ביולי 2003 והפכה לרשת הטלוויזיה הארצית השלישית בבולגריה, לאחר Kanal 1 ו-bTV, ולרשת הטלוויזיה הארצית הפרטית השנייה.

ב-31 ביולי 2008 רכשה חברת המדיה Modern Times Group את הרשת בתמורה ל-620 מיליון אירו. העסקה הושלמה ב-16 באוקטובר 2008.

## תוכניות
Nova משדרת תוכניות שונות: האח הגדול, כוכב האקדמיה, דיל או לא דיל, 1 נגד 50, מי רוצה להיות מיליונר? (בשם "להיות עשיר"). בנוסף הרשת משדרת תוכניות אמריקאיות פופולריות דוגמת אבודים, CSI ו-, סקס והעיר הגדולה ועוד.

הרשת משדרת גם תוכן לילדים בימי שבת וראשון בין השעות 8:00-10:00.

ב -12 בספטמבר 2011, NOVA שינתה את האריזה הגרפית שלה, את הלוגו ואת שם חברת החדשות מ"Kalendar" ל"Nova's News". עד 6 בספטמבר שידרה Nova את כל התוכן שלה בפורמט תמונה 3:4, למעט כמה סרטים, כיום זה כל שידורי הרשת משודרים בפורמט מסך רחב 16:9.

### רשימת התוכניות המשודרות בערוץ
* האח הגדול
* כוכב האקדמיה
* דיל או לא דיל
* 1 נגד 50
* להיות עשיר
* אבודים
* CSI
* 
* העוקץ
* קאסל
* תיק קר
* ללא עקבות
* סקס והעיר הגדולה
* ניפ/טאק
* החצי האפל
* מסע בין כוכבים: אנטרפרייז
* נמלטים
* בטי
* גיבורים
* שליחות קטלנית: יומני שרה קונור

### סדרות
* מלון בולגרי (2004) - 250 פרקים
* מלח ים אנגלי (2004) - 35 פרקים
* אהבה אסורה (2008–2011) - 299 פרקים
* קונדומיניון (2011–2013) - קומדיה על החיים בבלוק - 48 פרקים

## קישורים חיצוניים
* 

## הערות שוליים

קטגוריה:ערוצי טלוויזיה בולגריים
קטגוריה:חברות תקשורת אירופאיות
הר ארמסטרונג

**הר ארמסטרונג** (באנגלית:** Mount Armstrong**) הוא הר הממוקם על הגבול בין פרובינציית אלברטה ופרובינציית קולומביה הבריטית שבקנדה. ההר הוא חלק מרכס היי רוק, בהרי הרוקי הקנדיים, ונמצא על קו פרשת המים של אמריקה. גובהו של ההר 2,823 מטרים.

## היסטוריה
### מקור השם
שמו של ההר ניתן לו בשנת 1918, והוא נקרא על שם סגן ג'ון דאגלס ארמסטרונג (John Douglas Armstrong), מחיל ההנדסה הקנדי אשר נהרג בעת פעילות מבצעית ב-12 באפריל 1917 ברכס וימי שבצרפת במהלך מלחמת העולם הראשונה.

## קישורים חיצוניים

* הר ארמסטרונג באתר peakfinder
* הר ארמסטרונג באתר peakbagger
* מידע למטפסים על ההר באתר summitpost
* מידע על ההר
* נתוני מזג אוויר עדכניים להר ארמסטרונג
* תחזית מזג אוויר עדכנית
** נתוני מזג אוויר סטטיסטיים להר ארמסטרונג

## הערות שוליים

קטגוריה:אלברטה: הרים
קטגוריה:קולומביה הבריטית: הרים
הוויסקול הגדול של 1954 ברומניה

**הוויסקול הגדול** (ברומנית: **Marele Viscol**) הוא כינויה של תופעה מטאורולוגית חמורה. בחודש פברואר 1954, ברומניה, התרחשה סופת ויסקול גדולה וחזקה במיוחד, הגדולה ביותר במאה העשרים ברומניה, שהשפיעה חזק מאוד על האוכלוסייה וכדי להתגבר על השפעותיה המזיקות התגייסה האוכלוסייה האזרחית והופעל צבא רומניה. ברית המועצות שלחה כסיוע כלי רכב לפינוי שלג עם המפעילים.

ציקלון ים תיכוני חצה את חצי האי הבלקני, נטען מחדש בלחות מעל הים השחור ובכניסתו מעל שטח רומניה פגש חזית קרה, שעצרה אותו. הוויסקול פעל בארבע מערכות והרוח הגיעה למהירויות שיא, בבוקרשט היא נשבה במהירות של 126 קילומטר לשעה. על כל רומניה ירדו כמויות גדולות מאוד של שלג, אך הן היו גדולות במיוחד בדרום ובדרום מזרח רומניה. בעיר קלראש נמדדה שכבת שלג של 173 סנטימטרים, אך ערימות השלג בבוקרשט היו בגובה שניים, שלושה מטרים ואפילו, במקומות מסוימים, הגיעו לגובה חמישה מטרים. הטמפרטורה ירדה מאוד ובמקומות רבים הגיעה מתחת למינוס 25 מעלות.

המערכה הראשונה החלה ב-3 בפברואר בבוקר, כשהתחיל לרדת שלג עם פתיתי שלג גדולים וירידת השלג נמשכה ללא הפסקה. השלג חסם את הכבישים ואת הרחובות וחסם את הדלתות והחלונות בקומת הקרקע. נוצר קושי לצאת מהבתים, במיוחד כשהדלתות נפתחו כלפי חוץ, שם חסם אותן השלג. לאחר שהתושבים הצליחו לפתוח פתח החוצה, הם חפרו בשלג בזווית עולה של 45 מעלות, כדי לייצור פתח יציאה אל הרחוב, לעיתים תוך יצירת מנהרות מתחת לשלג. חסימת הדרכים לא אפשרה העברת אספקה וכדי לחלק לחם השתמשו במזחלות רתומות לסוסים.

למחרת בבוקר, ב-4 בפברואר, מועצת השרים של רומניה העבירה הודעה באמצעות הרדיו ובה נצטוו כל האזרחים המסוגלים לעבוד להשתתף בפעולות פינוי השלג והעברת האספקה. בבוקרשט הציבור נענה לקריאה והמוני אדם, כולל נשים, מצוידים באתים, השתתפו במאמץ לפנות את צירי התנועה. יחד עם האזרחים עבדו חיילי צבא רומניה, שגויסו למטרה זו. את השלג העמיסו על משאיות והעבירו תחילה לנהר הדמבוביצה וכדי שהמים לא יקפאו, בית החרושת "גרוזבשט" עסק בחימום מים והזרמתם לנחל. לאחר ששכבת השלג הצטמצמה ונדחסה במידת מה, הצבא הוציא לדרכים את הטנקים, שלפני כן היו עלולים להתהפך בשלג העמוק. הטנקים העבירו אספקה, סיפקו קמח למאפיות ודחסו עוד יותר את השלג. באביב, לאחר הפשרת השלגים, נמצאו ברחובות מכוניות שנמעכו על ידי הטנקים, כשהיו מתחת לשלג.

ברית המועצות שלחה לרומניה שישה קרונות רכבת מלאות במכונות לפינוי שלג מהדרכים וגם מכשור לפינוי השלג ממסילות הברזל. הרומנים גייסו כשש מאות משאיות והשתמשו בהן לפינו השלג מבוקרשט, רחוב אחר רחוב. כדי למנוע הצפות בתקופת הפשרת השלגים, השלג המפונה פוזר בצורה מושכלת בשדות. כך פעלו גם בערים אחרות ובכפרים, שם לא היו אמצעים מכניים, פינו את השלג באמצעות עגלות רתומות לסוסים.

## קישורים חיצוניים
* Prizonierii Marelui Viscol din iarna anului 1954 
* Poveştile iernilor de coşmar ale românilor. Iadul alb din 1880 - Dunărea a fost îngheţată 101 zile. În 1954, „Marele Viscol“ a făcut prăpăd în Bucureşti 
* De ce n-au fost inundaţii după viscolul din 1954? 
* Marele Viscol din '54 » Iarna de acum 58 de ani ameninţă să se prăvălească încă o dată peste Bucureşti 
* Cum arăta orașul București în februarie 1954, sub troiene de 5 metri 

קטגוריה:אירופה: מזג אוויר
קטגוריה:סופות
קטגוריה:אסונות ברומניה
קטגוריה:1954
דיסקוגרפיה של איימי ויינהאוס

הזמרת-יוצרת הבריטית איימי ויינהאוס הוציאה שני אלבומי אולפן, אלבום הופעה אחד, שלושה אלבומי אוסף, ארבעה מיני-אלבומים, 14 סינגלים (כולל שלושה כאמן אורח), שלושה אלבומי וידאו ו-14 ווידאו קליפים. בזמן מותה ב-23 ביולי 2011, ויינהאוס מכרה יותר מ-1.75 מיליון שירים, ויותר מ-3.8 מיליון אלבומים בבריטניה בלבד. בנוסף, היא מכרה כ-3.4 מיליון שירים, ו-2.7 מיליון אלבומים בארצות הברית בסמוך לאותו תאריך.

אלבום הבכורה של ויינהאוס, Frank, פורסם באוקטובר 2003, והגיע למקום ה-3 במצעד האלבומים הבריטי. עם זאת, אף אחד מארבעת הסינגלים שיצאו מהאלבום לא הצליחו להגיע אל ה-50 הפותחים במצעד הסינגלים הבריטי. האלבום השני שלה, Back to Black, פורסם באוקטובר 2006, והגיע למקום הראשון במצעד האלבומים הבריטי, ולמקום ה-7 בבילבורד 200. האלבום זכה לתואר של 11 פלטינות על ידי תעשיית המוזיקה הבריטית (BPI), והיה האלבום הנמכר ביותר של 2007 בבריטניה. הסינגל הראשון מתוך האלבום, "Rehab", הגיע אל המקום ה-7 במצעד הסינגלים הבריטי, ואל המקום ה-9 במצעד הבילבורד הוט 100. הסינגל השני מתוך האלבום, "You Know I'm No Good", הגיע אל המקום ה-18 במצעד הסינגלים הבריטי. הסינגל השלישי שנשא את שם האלבום, "Back to Black", זכה להצלחה רבה גם כן. מהדורה דלוקס של האלבום יצאה בבריטניה בנובמבר 2007, וכן כבשה את צמרת אותו מצעד אלבומים. נכון ליולי 2015, Back to Black, מכר 3.58 מיליון עותקים בבריטניה בלבד, ובכך הפך לאלבום ה-13 הנמכר ביותר בבריטניה בכל הזמנים.

ויינהאוס שיתפה פעולה עם אמנים רבים, וביניהם יצא השיר "Valerie", שנכלל באלבום הסולו של מארק רונסון. השיר הגיע אל המקום ה-2 במצעד הסינגלים הבריטי. היא גם שיתפה פעולה עם מוטיה בואנה בשיר "B Boy Baby", שיצא כסינגל האחרון מתוך אלבום הבכורה של בואנה, Real Girl. ההקלטה האחרונה של ויינהאוס הייתה השיר "Body and Soul", שהיה דואט עם טוני בנט. השיר מופיע באלבום האוסף של ויינהאוס, , ואלבומו של בנט, Duets II. בשנת 2015, סרטה התיעודי של איימי, המתאר את חייה ומותה, הביא עמו פסקול מקורי של אותו שם, הכולל את השירים הידועים שלה, ובנוסף כלל בתוכו גם שירים שלא נשמעו בעבר, מפגשים נדירים, כריכות שונות ושירים שנוצרו על ידי מלחין הסרט אנטוניו מְנוּמָר. הפסקול הגיע אל המקום ה-19 במצעד האלבומים הבריטי.

## אלבומים
### אלבומי אולפן

### אלבומי הופעה

### אלבומי אוסף

### מארזים

## מיני אלבומים

## סינגלים
### אמן סולו

### אמן אורח

## שירים אחרים

## גרסאות כיסוי

## וידאוגרפיה
### אלבומי וידאו

## הערות שוליים

קטגוריה:איימי ויינהאוס
הר ארמסטרונג (אנטארקטיקה)

**הר ארמסטרונג** (באנגלית: **Mount Armstrong**) הוא הר בהרי הייז בהרי המלכה מוד שבאנטארקטיקה.

גובהו של הר ארמסטרונג 2,330 מ'; והוא ההר ה-1,060 בגובהו באנטארקטיקה.

ההר ממוקם 9 קילומטרים דרומית מזרחית להר גודייל.

## היסטוריה
### גילוי ההר

ההר מופה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1960–1964.

### מקור השם

שמו של ההר ניתן לו על ידי הוועדה המייעצת לשמות אנטארקטיים של ארצות הברית (US-ACAN).

ההר נקרא על שם תומאס ב. ארמסטרונג (Thomas B. Armstrong), חוקר אנטארקטיקה מטעם ארצות הברית, ששירת בתחנת פאלמר, בקיץ 1966–1967.

## קישורים חיצוניים
* הר ארמסטרונג באתר הסקר הגאולוגי של ארצות הברית
* הר ארמסטרונג באתר הגאזט האנטארקטי של ממשלת אוסטרליה
* הר ארמסטרוג באתר הגאזט האנטארקטי המשווה SCAR של ממשלת אוסטרליה
* הר ארמסטרונג באתר peakery (מרחקים לאתרים סמוכים)

## הערות שוליים

ארמסטרונג
פסגת היידוק

**פסגת היידוק** (באנגלית: **Haiduk Peak**) היא פסגת הר הממוקמת ברכס בול על קו פרשת המים של אמריקה, בגבול בין הפארק הלאומי באנף שבפרובינציית אלברטה, לבין הפארק הלאומי קוטניי שבפרובינציית קולומביה הבריטית שבקנדה.
## גאוגרפיה
גובה הפסגה 2,920 מטרים, והיא מתנשאת מעל נחל היידוק.
## היסטוריה
### מקור השם
הפסגה נקראת על שם ההיידוק שפעלו ברומניה, הונגריה וחצי האי הבלקני במהלך המאה ה-16. השם ניתן לפסגה בשנת 1917 ואומץ רשמית ב-31 בדצמבר 1928.

### טיפוס על הפסגה
הראשונים שטיפסו על הפסגה היו א. ה. קרוסבי (A.H. Crosby), מר וגברת הי. ס. קרוסבי (Mr. and Mrs. H.S. Crosby), מ. קרוסבי (M. Crosby), בהדרכת רודלף אאמר (Rudolph Aemmer) בשנת 1934.

## קישורים חיצוניים
* פסגת היידוק באתר peakfinder
* מידע על פסגת היידוק
* תצלום לוויין של פסגת היידוק
* מפה טופוגרפית של אזור פסגת היידוק
* אתר השמות הרשמי של ממשלת קולומביה הבריטית
* נתוני מזג אוויר עדכניים לפסגת היידוק
* תחזית מזג אוויר לפסגת היידוק
** סטטיסטיקות מזג אוויר לפסגת היידוק

## הערות שוליים

קטגוריה:הרי הרוקי הקנדיים
קטגוריה:אלברטה: הרים
קטגוריה:קולומביה הבריטית: הרים
מעבר סאמיט

**מעבר סאמיט** (באנגלית: **Summit Pass**; מילולית "מעבר הפסגה"), הוא מעבר הרים גבוה, בצפון הרי הרוקי הקנדיים בפרובינציית קולומביה הבריטית שבקנדה.

מעבר הרים זה, שגובהו 1,267 מטרים, הוא אחד משני מעברים בהם עובר הכביש המהיר של אלסקה את הרי הרוקי הקנדיים (המעבר השני הוא מעבר מנצ'ו).

## קישורים חיצוניים
* מעבר סאמיט באתר ממשלת קולומביה הבריטית
* תיאור מעברי הכביש המהיר אלסקה
* תצלומי אתרים לאורך הכביש המהיר אלסקה
* תצלומי הכביש המהיר אלסקה
* תחזית מזג אוויר למעבר סאמיט
** סטטיסטיקות מזג אוויר למעבר סאמיט

## הערות שוליים

קטגוריה:הרי הרוקי הקנדיים
קטגוריה:קולומביה הבריטית: מעברי הרים
מנואל אורנטס

**מנואל אורנטס** (בספרדית: **Manuel Orantes**; נולד ב-6 בפברואר 1949) הוא טניסאי עבר ספרדי. היה פעיל בעיקר בשנות ה-70. זכה רק פעם בטורניר גראנד סלאם ובנוסף לזה זכה 36 פעמים בתחרויות שונות.

כבר בגיל 19 מנואל אורנטס הוזמן לנבחרת גביע דייוויס של ספרד. בשנת 1973, כאשר החלו פרסומים רשמיים של דירוג השחקנים, הוא קיבל מקום שני (לאחר איליה נסטסה).

הוא העפיל לגמר תחרות יחידים של גראנד סלאם רק פעמיים - בשנת 1974 באליפות צרפת הפתוחה הוא הפסיד לביורן בורג, ובשנת 1975 באליפות ארצות הברית הפתוחה הוא ניצח את ג'ימי קונורס. 

בשנת 1978 בתחרות לזוגות גברים הוא העפיל לגמר באליפות צרפת הפתוחה, אך הפסיד.

מנואל אורנטס השתתף רק פעם באליפות אוסטרליה הפתוחה והגיע לרבע הגמר.

## קישורים חיצוניים

קטגוריה:טניסאים ספרדים
קטגוריה:טניסאים זוכי אליפות ארצות הברית הפתוחה בטניס
קטגוריה:ספרדים שנולדו ב-1949
שלמה לרנר

**שלמה לרנר** (ביידיש: **לערנער**; 1886, קמניץ-פודולסק – 7 באוקטובר 1963, תל אביב) היה צייר יהודי יליד פלך פודוליה (האימפריה הרוסית), שפעל בעיקר ברומניה ובארצות הברית. נושאים עיקריים ביצירתו היו נוף, אגדות הבעש"ט והשואה.

## קורות חיים
שלמה בן משה לרנר נולד בקמניץ-פודולסק, עיר בירה של הפלך פודוליה של האימפריה הרוסית (כיום בדרום-מערב אוקראינה). כבר בילדותו החל לצייר איורים לסיפורי המקרא והראה כישרון ניכר. המצנט הבסרבי קונסטנטין קזימיר  למד על פועלו של לרנר הצעיר והכניסו בשערי האקדמיה לאמנות של קייב, שם למד מ-1907 ועד 1911. משנה זו נאלץ להפסיק את עבודתו האמנותית עד אחרי המלחמה. בשנת 1920 הגיע לעיר טשרנוביץ, אז בממלכת רומניה, שם הכיר את הציירים ארתור קולניק וראובן רובין וחזר ליצור.

בהמשך (בשנות ה-20 או ראשית שנות ה-30) היגר לארצות הברית והשתקע בניו יורק. בערוב ימיו עלה לישראל עם אשתו פולה, אחות במקצועה.

שלמה לרנר נפטר בתל אביב ב-1963, בסוף שנות השבעים לחייו. נקבר בבית העלמין קריית שאול.
לאחר מותו תרמה אלמנתו כמה מציוריו לתצוגת קבע בבית "בני ברית" בתל אביב. היא עצמה נפטרה בשנת 1966. ציוריו מצויים עוד בבית ציוני אמריקה בתל אביב, בבית שלום אש בבת ים, בבית הספר בצלאל בירושלים ובקיבוץ בית זרע.

## קישורים חיצוניים
* 
*  (ביקורת שהתפרסמה במקור ב-6 באפריל 1947) 
*  

מיצירותיו:
* "אור בצוקי החוף", "פתחו שערי גן עדן" (הבעש"ט תובע את פתיחת שערי גן העדן לקורבנות השואה), "שתי אמהות" (אם נוצרייה ואם יהודייה), בתוך: משה זילברמן-סילון ויעקב ברגר-תמיר (עורכים), **קהילת ליפקני: ספר זיכרון**, תל אביב: ארגון יוצאי ליפקני בישראל, תשכ"ג 1963, עמ' 214–216 (, תמונה 220–222)

## הערות שוליים

קטגוריה:ציירים יהודים אוקראינים
קטגוריה:יהודים מפודוליה
קטגוריה:ציירים יהודים רומנים
קטגוריה:ציירים יהודים אמריקאים
קטגוריה:מהגרים מרומניה לארצות הברית
קטגוריה:עולים בשנות ה-1960
קטגוריה:אישים הקבורים בבית הקברות קריית שאול
הר קופר (אלברטה)

**הר קופר** (באנגלית: **Copper Mountain**; מילולית: "הר הנחושת") הוא הר ברכס בול, בשטח הפארק הלאומי באנף, בפרובינציית אלברטה שבקנדה.
## גאוגרפיה
גובהו של ההר 2,795 מטרים. ההר ממוקם בצדו המערבי של הכביש המהיר הטרנס-קנדי, צפונית מזרחי לנחל רדארת', כ-20 ק"מ צפונית לעיירה באנף.

## היסטוריה
### מקור השם
שמו של ההר ניתן לו בשנת 1884 על ידי ג'ורג' מ. דוסון, לאחר שטיפס לאתר כריית נחושת שהוקם על ידי ג'ו הילי (Joe Healy) וג'. ס. דניס (J.S. Dennis) בשנת 1881, וממנו ראה את הר קופר (וכן את הר אסיניבוין - ונתן גם לו את שמו).
### טיפוס על ההר
הראשונים שטיפסו על ההר היו ג'י. מאקון (J. Macoun) ווו. ט. מאקון (W.T. Macoun) בשנת 1885.

## קישורים חיצוניים

* מידע על הר קופר באתר peakfinder
* מידע למטפסים על ההר באתר summitpost
* מידע על הר קופר
* תצלום לוויין של הר קופר
* תחזית מזג אוויר עדכנית להר קופר
* תצלומי טיפוס על הר קופר באתר explor8ion

## הערות שוליים

קטגוריה:אלברטה: הרים
אברהם מיכאל הלפרין

הרב **אברהם מיכאל הלפרין** (נולד בג' בחשון תרצ"ח, אוקטובר 1937) הוא רב בשכונת הגבעה הצרפתית בירושלים, שכיהן בעבר כרב השכונה, וזקן חברי בית דין רבני חב"ד; בעבר היה רבה של עתלית.

## ביוגרפיה
נולד בירושלים לבריינדל ולרב זאב דב הלפרין, מצאצאי הרבנית מנוחה רחל סלונים.

בשנת תשי"ג התחיל ללמוד בישיבת תומכי תמימים בלוד אצל המשפיע הרב שלמה חיים קסלמן. בתחילת שנת תשי"ז (1956), כשהחל מבצע סיני, נשלח עם מספר בחורים לישיבת "אחי תמימים" בראשון לציון בראשות הרב חיים שאול ברוק, כדי למלא את מקומם של ר"מים שגויסו למבצע. מאוחר יותר למד בישיבת תורת אמת בירושלים, שם למד בחברותא עם ראש הישיבה הרב משה אריה לייב שפירא, ועשה אצלו שימוש וכן אצל הרב אליהו מרדכי ולקובסקי.

באלול תש"כ נסע ללמוד בישיבת תומכי תמימים המרכזית ב-770. בקיץ שנת תשכ"ג (1963) נסע מטעם המרכז לענייני חינוך לשליחות בשיקגו. בשנת תשכ"ג התמנה לרב של עתלית. בה' אדר ב' תשכ"ה התחתן עם אסתר לבית וינגוט.

באדר תשל"ב התמנה לרב שכונת הגבעה הצרפתית עד תשס"ב (2002) שאז פרש לגמלאות. בשנת תשל"ו התמנה לחבר בבית דין רבני חב"ד. בשנת תשס"ו גייס הרב הלפרין את תמיכת חלק מחברי מועצת גדולי התורה כמועמד לתפקיד הרב הראשי לירושלים, אולם הוא לא התמודד בסופו של דבר על התפקיד.

הרב הלפרין נחשב למומחה בדיני מקוואות ועירובין, והוא ייעץ בבניית מקוואות בבתי חב"ד בעולם.

## משפחתו
לרב הלפרין ששה בנים וחמש בנות:
*בנו שניאור זלמן, מנהל בית חב"ד במבואות החרמון
*בנו, הרב יחיאל מאיר, הוא משלוחי חב"ד בחולון, רשם לנישואין ראשי ברבנות חולון ורב קהילת "זיכרון לקדושים" בעיר
*בנו, זאב דוב, שליח חב"ד בבני עטרות
*בנו, הרב יעקב שמואל, רב ושליח חב"ד בפנסילבניה, ארצות הברית
*בנו, הרב אפרים יוסף יצחק, שליח חב"ד ומו"צ בקהילת חב"ד בארגנטינה
*בנו, הרב משה גדליה, ר"מ בישיבת אהלי תורה
*חתנו הרב חנוך העניך זילברשטרום, ר"מ בישיבת תומכי תמימים ברחובות
*חתנו, הרב אברהם יצחק רבינוביץ, הוא שליח חב"ד ורב בית כנסת במבשרת ציון.
*חתנו, הרב שמואל אלישע טברדוביץ, שליח חב"ד במיאמי פלורידה (סורפסייד - באל הארבור)

## ספרו
* שו"ת "אמרי הלכה ומנהג", תשס"ה, ירושלים

## קישורים חיצוניים
* **[http://myencounterblog.com/wp-content/uploads//2016/09/65.-Shoftim-5776-Hebrew-Version.pdf גם אם לא מרגישים, הקשר קיים]**, הרב הלפרין מתראיין לדף השבועי של חברת jem - אלול תשע"ו
*להרגיש את הקשר, הרב הלפרין בריאיון לתוכנית 'המפגש שלי' jem, באתר חב"ד אורג
* הרב מרדכי מנשה לאופר, הוא יבוא לכאן על 'כנפי נשרים' - אוסף מכתבים סיפורים ו'יחידויות' מהרבי שזכה לקבל ולשמוע הרב אברהם מיכאל הלפרין שליט"א רב הגבעה הצרפתית בירושלים ת"ו, עלון התקשרות מס' 1635
*מכתבים וסיפורים על הרב הלפרין

## הערות שוליים

קטגוריה:מחברי ספרי שו"ת ישראלים
קטגוריה:חסידי חב"ד
מנוחה רחל
קטגוריה:ירושלים: רבני שכונות
קטגוריה:חברי בית דין רבני חב"ד
קטגוריה:רבנים חרדים ישראלים
קטגוריה:בוגרי רשת ישיבות תומכי תמימים
קטגוריה:רבני חב"ד
קטגוריה:ישראלים שנולדו ב-1937
מגומי איגראשי

**מגומי איגראשי** (ביפנית: **Igarashi Megumi**; באנגלית: **五十嵐恵**), המשתמשת בשם הבדוי רוקודנאשיקו (ביפנית:ろくでなし子 או 碌でなし子, ["ממזר", "לא יצלח"] עם הסיומת קו ["ילד" או "קטן", סיומת נפוצה לשמות יפנים לבנות], היא פסלת ואמנית מאנגה יפנית שזכתה לפרסום בשל עבודותיה המציגות פות. היא שמה לעצמה למטרה לפעול נגד האפליה נגד איבר המין הנשי, שלטענתה מוצנע יתר על המידה.

## רקע
בצעירותה מגומי מעולם לא ראתה איברי מין של נשים אחרות, לא ידעה איך הם אמורים להראות, ולכן הייתה מודאגת כי הפות שלה חריג. היא רוצה שנשים ירגישו בנוח לדבר על גופן ומאמינה כי "הפות הוא כמו ידי ורגלי, אין בו דבר גס". לדעתה היחס לפות כאל דבר גס נובע מהצנעת היתר.

היא החלה להשתמש באומנות שלה כמחאה לאחר שקיבלה ביקורת חריפה על יצירת דיורמה של הפות שלה, אף על פי שעשתה זאת כי חשבה שהדבר יהיה מצחיק.

## אמנות
מגומי איגראשי יצרה עבודות רבות בצורת פות, מכונית על שלט רחוק, כיסויי פלאפון, גנדאמים, תכשיטים, ועוד עבודות רבות המבוססות על מודל הפות שלה. מרבית עבודותיה הוחרמו על ידי המשטרה, אך עדיין קיימות תמונות שלהם. העבודה המרכזית שהביאה לפרסומה היא קיאק המבוסס על סריקה תלת־ממדית של הפות שלה. היא מימנה את הפרויקט בעזרת קמפיין מימון המונים, ושלחה את קובצי הסריקה לכל מי שתרם 3,000¥ או יותר.

בנוסף, יצרה איגראשי דמות מצוירת בשם מנקו-צ'אן (בתרגום "גברת פות"), בתקווה להפוך אותה לחלק מתרבות הפופ. למנקו-צ'אן מנגה, פסלונים, בובות ממולאות וחליפה המבוססים עליה.

## בעיות משפטיות
ביולי 2014, איגראשי נעצרה בשל הפרה של חוקי יפן לתועבה על כך ששלחה בדואר אלקטרוני סריקה תלת־ממדית של הפות שלה לתומכים במימון ההמונים של הקיאק שיצרה. מעל 21 אלף אנשים חתמו על עצומה ברשת לשחרורה, וכעבור שבוע המשטרה שחררה את איגראשי.

ב-3 בדצמבר 2014, איגראשי נעצרה פעם נוספת בחשד להצגת דבר גס. ב-24 בדצמבר 2014, הוגש נגדה כתב אישום בגין "תצוגת תועבה", "תיעוד אלקטרוני גס" ו"תיעוד אלקטרוני גס עם הפצה בינונית". היא שוחררה בערבות ב-26 בדצמבר 2014.

ב-14 באפריל 2015, החל משפט נגדה בבית המחוזי טוקיו. ב-8 במאי 2016 מצא בית המשפט כי היא נמצאה חפה מפשע בכל הקשור לקיאק מכיוון שהקיאק אינו מרמז מיידי על צורה של איבר מין נשי בשל העיטור והצביעה. למרות זאת, היא נמצאה אשמה בכל הקשור לשליחת הסריקה התלת־ממדי ונקנסה ב-400,000¥.

## חיים אישיים
איגראשי נשואה למוזיקאי מייק סקוט. ב-2 בפברואר 2017 נולד בנה הראשון.

## ראו גם
* צנזורה
* אמנות פמיניסטית

## לקריאה נוספת
* מהי תועבה? נקראתי אמנית עצמאית 
* הגוף שלי הוא תועבה?!: רק נשים הן טאבו 

## קישורים חיצוניים

* 

## הערות שוליים

קטגוריה:פסלים יפנים
קטגוריה:אמני פופ ארט
קטגוריה:אמני מאנגה
קטגוריה:ציורי עירום
קטגוריה:פמיניסטיות יפניות
קטגוריה:פמיניסטיות המאה ה-20
קטגוריה:פסלות
קטגוריה:פות בתרבות
קטגוריה:יפניות שנולדו ב-1972
קטגוריה:יפנים שנולדו ב-1972